CELEX: C2006/190/13
Language: da
Date: 2006-08-12 00:00:00
Title: Sag C-228/06: Anmodning om præjudiciel afgørelse indgivet af Oberverwaltungsgericht Berlin-Brandenburg (Tyskland) den 19. maj 2006 — Mehmet Soysal, Cengiz Salkim og Ibrahim Savatli mod Forbundsrepublikken Tyskland, adciterede: Bundesagentur für Arbeit

12.8.2006   
            
            
               DA
            
            
               Den Europæiske Unions Tidende
            
            
               C 190/8
            
         Anmodning om præjudiciel afgørelse indgivet af Oberverwaltungsgericht Berlin-Brandenburg (Tyskland) den 19. maj 2006 — Mehmet Soysal, Cengiz Salkim og Ibrahim Savatli mod Forbundsrepublikken Tyskland, adciterede: Bundesagentur für Arbeit
   (Sag C-228/06)
   (2006/C 190/13)
   Processprog: tysk
   Den forelæggende ret
   Oberverwaltungsgericht Berlin-Brandenburg (Tyskland).
   Parter i hovedsagen
   
      Sagsøgere: Mehmet Soysal, Cengiz Salkim og Ibrahim Savatli.
   
      Sagsøgt: Forbundsrepublikken Tyskland, adciterede: Bundesagentur für Arbeit.
   Præjudicielle spørgsmål
   
               1)
            
            
               Skal artikel 41, stk. 1, i tillægsprotokollen af 23. november 1970 (1) til aftalen om en associering mellem Det Europæiske Økonomiske Fællesskab og Tyrkiet fortolkes således, at der må antages at foreligge en begrænsning af den frie udveksling af tjenesteydelser, såfremt det i henhold til § 4, stk. 1 og § 6 i AufenthaltG af 30. juli 2004 og artikel 1, stk. 1, i forordning (EF) nr. 539/2001 (2), kræves, at en tyrkisk statsborger, der er ansat i en tyrkisk virksomhed inden for international transport som chauffør af en lastvogn, der er registreret i Tyskland, skal være i besiddelse af et Schengen-visum for at kunne indrejse i Tyskland, mens han på tidspunktet for tillægsprotokollens ikrafttræden visumfrit kunne indrejse i Forbundsrepublikken Tyskland?
            
         
               2)
            
            
               Såfremt spørgsmål 1 besvares bekræftende, skal artikel 41, stk. 1, i tillægsprotokollen da fortolkes således, at de i spørgsmål 1) nævnte tyrkiske statsborgere ikke skal have visum for at kunne indrejse i Tyskland?
            
         
      (1)  EFT L 293, s. 4.
   
      (2)  EFT L 81, s. 1.